Vegetarian

Vegetarian yaiku istilah kanggo manungsa kang ora mangan utawa anti konsumsi daging, racaké mangané yaiku woh-wohan ; sayuran ; kacang-kacangan ; wit-witan ; lan sapanunggalané. intine ora mangan daging kéwan. Nanging ana ing sumber liya, ngawenehi kawruh istilah vegetarian iku ora ana gegayutane karo sayuran, komunitas sing seneng woh lan sayur mau ngarani tembung vegetarian ing taun 1847 saka Basa Latin "vegetus" kang tegesé yaiku "urip".

Alesan dadi vegetarian
Ana alesan-alesan kenapa dadi vegetarian,
 Kaséhatan. Isa dadi vegetarian amarga wis ngidap lelara, kaya ta: Blegudreg, Kolesterol, Kanker, lsp. kang kalebu lelara njero. Uga ana amarga wedi karo daging kéwan kang ora ngerti asal muasalé, nguwatiraké yèn daging mau iseh akèh kandhutan kimia kang ora apik kanggo awak.
 Pemanasan global utawa global warming. Ana sapérangan penemu nuduhaké yèn produksi daging disalah-salahaké dadi salah sawijining penyebab global warming, amarga gas Metana saka produksi daging.
 Etika lan keadilan. Wis akèh data kang nyebutaké kira-kira 20 yuta manungsa mati amarga kurang gizi. Pungkasané, manungsa-manungsa kang sadar lan péngin aksi ngebantu ngentaské kemiskinan lan tumut ngrasakaké kelaparan dadi vegetarian.
 Agama lan spiritual. Iki isih ana gegayutané karo sih-trésna marang sakabèhing mahluk hidup ciptaan Gusti maha kuwasa.

Vegetarian kuwi isih kebagi dadi sawetara kategori. Dadi, vegetarian kuwi sifaté luwih umum. Ana ing njero vegetarian, ana kategoriné maneh. Papat kategori vegetarian yaiku lacto vegetarian, ovo vegetarian, lacto ovo vegetarian, vegan, omnivora, vegetarian parsial, plant-based.

Lacto vegetarian kuwi artiné wong vegetarian sing isih mangan utawa ngombe produk kaya susu. Ovo vegetarian artiné wong sing ora mangan daging, nanging isih tetep ngonsumsi endhog. Lacto ovo iki sing paling akeh ing Indonesia. Wong sing dadi lacto ovo vegetarian ora mangan daging, nanging isih oleh ngonsumsi produk turunan hewani kaya madu, endhog, keju, lan susu. Vegan kuwi tegese vegetarian murni sing ora mung nyingkiri panganan saka kewan, nanging uga kabeh produk turunane, kaya susu lan endhog. Dadi, panganan kaya yogurt, roti sing nganggo susu, utawa produk dairy liyane ora dienggo. Jumlahe wong vegan pancen wiwitane sithik, nanging saiki saya nambah. Kelompok omnivora yaiku manungsa kang mangan saka kéwan lan uga saka tanduran. Vegetarian parsial yaiku manungsa kang ora mangan daging, nanging isih éntuk mangan iwak (pescatarian/pescovegetarian) utawa mangan pitik/unggas (pollo vegetarian). Panganan adhedhasar tanduran (plant-based) yaiku kang isine panganan saka tanduran, kaya sayur, woh-wohan, kacang-kacangan, lan biji-bijian.

 Rujukan 

Kategori:Biologi